**19ο Σχολικό Πρωτάθλημα Σκάκι Χίου 2025**

**ΠΡΟΚΗΡΥΞΗ ΑΓΩΝΩΝ**

**ΔΙΟΡΓΑΝΩΣΗ:**

Το 4ο Γυμνάσιο Χίου, ο Σκακιστικός Όμιλος Παναγίας Καλλιμασιάς Χίου, ο Μορφωτικός Σύνδεσμος Βαρβασίου Χίου- Βιβλιοθήκη ο «ΦΑΡΟΣ» με τη στήριξη του Δήμου Χίου, συνδιοργανώνουν το **19ο Σχολικό Πρωτάθλημα Σκάκι Χίου**, το οποίο θα διεξαχθεί **την Κυριακή 9 Μαρτίου 2025** στις αίθουσες του 4ου Γυμνασίου Χίου με ώρα έναρξης 10π.μ.

**ΔΙΚΑΙΩΜΑ ΣΥΜΜΕΤΟΧΗΣ:**

Δικαίωμα συμμετοχής έχουν όλοι οι μαθητές και μαθήτριες των Νηπιαγωγείων, Δημοτικών, Γυμνασίων και Λυκείων της Περιφερειακής Ενότητας Χίου.

**ΔΗΛΩΣΕΙΣ ΣΥΜΜΕΤΟΧΗΣ:**

Δηλώσεις συμμετοχής θα γίνονται στο σχολείο κάθε μαθητή/τριας και στη συνέχεια το κάθε σχολείο θα πρέπει να στείλει τις συμμετοχές (ονοματεπώνυμο και τάξη) μέχρι την Παρασκευή 7 Μαρτίου στις 12 μ.μ στο email του 4ουΓυμνασίουΧίου που είναι :[**mail@4gym-chiou.chi.sch.gr**](mailto:mail@4gym-chiou.chi.sch.gr)

**ΑΓΩΝΙΣΤΙΚΟΣ ΧΩΡΟΣ**:

Χώρος των αγώνων θα είναι οι αίθουσες του 4ου Γυμνασίου Χίου (Νικ. Ζαφειράκη 29,Παναγία Λέτσαινα, Ζωοδόχος Πηγή, Χίος).

**ΑΓΩΝΙΣΤΙΚΟ ΠΡΟΓΡΑΜΜΑ:**

Οι αγώνες θα πραγματοποιηθούν την Κυριακή 9 Μαρτίου 2025. Θα διεξαχθούν 6 γύροι με ώρα έναρξης του πρώτου γύρου 10 πμ και για το λόγο αυτό **θα πρέπει οι μαθητές και μαθήτριες μέχρι τις 9:45 π.μ. να έχουν προσέλθει στο χώρο των αγώνων.**

Οι μαθητές/τριες θα αγωνιστούν σε έναν όμιλο για κάθε τάξη (οι συμμετέχοντες Νηπιαγωγείων θα αγωνιστούν στον όμιλο της Α’ Δημοτικού).

Οι αγώνες θα γίνουν στις εξής κατηγορίες:

1. Μαθητές - Μαθήτριες Α' Τάξης Δημοτικού & Νηπιαγωγείων

2. Μαθητές - Μαθήτριες Β' Τάξης Δημοτικού

3. Μαθητές - Μαθήτριες Γ' Τάξης Δημοτικού

4. Μαθητές - Μαθήτριες Δ' Τάξης Δημοτικού

5. Μαθητές - Μαθήτριες Ε' Τάξης Δημοτικού

6. Μαθητές - Μαθήτριες ΣΤ' Τάξης Δημοτικού

7. Μαθητές - Μαθήτριες Α' Τάξης Γυμνασίου

8. Μαθητές - Μαθήτριες Β' Τάξης Γυμνασίου

9. Μαθητές - Μαθήτριες Γ' Τάξης Γυμνασίου

10. Μαθητές - Μαθήτριες Λυκείου

**ΣΥΣΤΗΜΑ ΑΓΩΝΩΝ - ΧΡΟΝΟΣ ΣΚΕΨΗΣ:**

Οι αγώνες θα διεξαχθούν με το Ελβετικό σύστημα 6 γύρων όταν η τάξη έχει 7 συμμετοχές και πάνω και με σύστημα Πουλ (roundrobin) όταν υπάρχουν 6 συμμετοχές ή λιγότερες.

Ο Χρόνος σκέψης ορίζονται τα 30λεπτά ανά παρτίδα. Αν η παρτίδα υπερβεί τα 20 λεπτά, προστίθεται σκακιστικό χρονόμετρο και οι παίκτες οφείλουν να ολοκληρώσουν την παρτίδα εντός 10λεπτών (χρόνος 5 λεπτά ανά παίκτη).

**ΚΡΙΤΗΡΙΑ ΑΡΣΗΣ ΙΣΟΒΑΘΜΙΑΣ ΓΙΑ ΕΛΒΕΤΙΚΟ ΣΥΣΤΗΜΑ**

α) Αποτέλεσμα του τουρνουά των ισόβαθμων (εάν έχουν παίξει όλοι μεταξύ τους).

β) Το κριτήριο Μπούχολτζ (βαθμοί αντιπάλων)

γ) Το κριτήριο Μπούχολτζ cut-1 (βαθμοί αντιπάλων εξαιρουμένου του χαμηλότερου)

δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

ε) Ο αγώνας μπαράζ.

**ΚΡΙΤΗΡΙΑ ΑΡΣΗΣ ΙΣΟΒΑΘΜΙΑΣ ΓΙΑ ΠΟΥΛ (roundrobin)**

α) Κατάταξη βαθμών του τουρνουά μεταξύ των ισόβαθμων (τα μεταξύ τους αποτελέσματα)

β) Αριθμός νικών (προηγείται ο σκακιστής-τρια με τις περισσότερες νίκες).

γ) Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα)

δ) Το σύστημα Κόγια (αριθμός βαθμών εναντίων αντιπάλων με ποσοστό >=50%)

ε) Αγώνας Μπαράζ

**ΔΙΕΥΘΥΝΣΗ ΑΓΩΝΩΝ:**

Ο κ. Βρούζος Δημήτρης Διευθυντής του 4ου Γυμνασίου Χίου

**ΔΙΑΙΤΗΣΙΑ -ΕΝΣΤΑΣΕΙΣ**

Επικεφαλής διαιτητής ορίζεται ο Ομοσπονδιακός διαιτητής κ. Ρικανιάδης Σταμάτης.

Οι υπόλοιποι διαιτητές θα ορισθούν από τον Επικεφαλής διαιτητή.

Ενστάσεις υποβάλλονται στον Επικεφαλής Διαιτητή αμέσως μετά τη λήξη της τελευταίας παρτίδας του γύρου. Η επιτροπή ενστάσεων θα αποτελείται από 3 τακτικά και 2 αναπληρωματικά μέλη τα οποία θα ορισθούν πριν την έναρξη του πρώτου γύρου. Η απόφαση της Επιτροπής Ενστάσεων είναι τελεσίδικη.

**ΒΡΑΒΕΥΣΕΙΣ - ΕΠΑΘΛΑ:**

Θα βραβευτούν οι τρεις πρώτοι/τες ανά τάξη. Η απονομή των επάθλων θα γίνει κατά την τελετή λήξης που θα πραγματοποιηθεί αμέσως μετά την ολοκλήρωση των αγώνων. Αναμνηστικά Διπλώματα θα δοθούν σε όλους τους συμμετέχοντες μαθητές και όλες τις συμμετέχουσες μαθήτριες.

**ΟΜΑΔΙΚΗ ΒΑΘΜΟΛΟΓΙΑ**: Την Επόμενη μέρα

Το πρώτο στην ομαδική βαθμολογία σχολείο (Δημοτικό, Γυμνάσιο και Λύκειο) θα βραβευτεί με κύπελλο. Η απονομές των κυπέλων θα γίνουν την επόμενη ημέρα στο κάθε σχολείο. Η ομαδική βαθμολογία προκύπτει από το άθροισμα των βαθμών που θα συγκεντρώσουν οι τέσσερις καλύτεροι παίκτες του κάθε σχολείου. Σε περίπτωση ισοβαθμίας αυτή αίρεται σύμφωνα με τα παρακάτω κριτήρια: α) οι βαθμοί του καλύτερου παίκτη, β) οι βαθμοί του δεύτερου καλύτερου παίκτη, γ) οι βαθμοί του τέταρτου καλύτερου παίκτη, του πέμπτου, κ.ο.κ. δ) σε πλήρη ισοβαθμία ορίζεται αγώνας μπαράζ μεταξύ των τριών καλύτερων παικτών των ισοβαθμούντων σχολείων.

Για τη Διεύθυνση των αγώνων

Ο Διευθυντής του 4ου Γυμνασίου Χίου

Βρούζος Δημήτριος